বাহুবল প্রতিনিধি ॥ বাহুবলে বর্ণাঢ্য আয়োজনের মধ্যদিয়ে বর্ষবরণ অনুষ্ঠিত হয়েছে। এ উপলক্ষে উপজেলা প্রশাসনের উদ্যোগে র‌্যালী অনুষ্ঠিত হয়। পরে উপজেলা পরিষদে প্রতিষ্ঠিত কিশলয় কিন্ডারগার্টেনে দিনব্যাপী অনুষ্ঠানমালার আয়োজন করা হয়। কর্মসূচির মধ্য ছিল পিঠা উৎসব, নাটক, সংগীতানুষ্ঠান, যেমন খুশি তেমন সাজ ও আলোচনা সভা। সকালে অনুষ্ঠানমালা পরিদর্শন করেন হবিগঞ্জ-১ আসনের সংসদ সদস্য এম.এ মুনিম চৌধুরী বাবু ও উপজেলা চেয়ারম্যান মোঃ আব্দুল হাই। বিকেল ৩টায় অনুষ্ঠিত আলোচনা সভায় সভাপতিত্ব করেন কিশলয় কিন্ডারগার্টেন ম্যানেজিং কমিটির সভাপতি ও উপজেলা নির্বাহী অফিসার সাইফুল ইসলাম। অন্যান্যের মাঝে বক্তব্য রাখেন বাহুবল মডেল প্রেস ক্লাব সভাপতি নূরুল ইসলাম নূর, উপজেলা প্রকল্প বাস্তবায়ন কর্মকর্তা আশিষ কর্মকার, সাংবাদিক নূরুল ইসলাম মনি, ম্যানেজিং কমিটির সদস্য জহিরুল ইসলাম ও অধ্যক্ষ জামাল আহমেদ ...